આવા ધરખમ પરિવર્તનો સર્જાય છે ત્યારે મોટા મોટા સંતો અને સમાજ સુધારકોને એ વાતે આશ્ચર્ય થાય છે કે અમે લોકોએ આટઆટલી કથાઓ કરી અને સદ્ભાવનાના આટઆટલાં રચનાત્મક કાર્યો કર્યાં તોય આવું ઇન્સ્ટન્ટ પરિવર્તન લાવી શક્યા નહીં, વાલિયાને લૂંટારામાંથી વાલ્મીકિ ઋષિ બનતાં પણ વરસો વહી ગયાં, અને આ નેતાઓ માત્ર ચોવીસ કલાકમાં જ એકબીજા માટેના ‘કાકારવ’ બંધ કરીને કર્ણપ્રિય ‘કેકારવ’ શરૂ કરી દે એ જ બતાવે છે કે ભારતીય લોકશાહી કેટલી ઉદાર અને નેતાઓ કેટલા સહિષ્ણુ છે!